b"\n_START_ARTICLE_\nClinton N\xe2\x80\x99Jie\n_START_SECTION_\nSeurajoukkueura\n_START_PARAGRAPH_\nN'Jie pelasi Lyonin nuorten joukkueissa vuodet 2010-2012. Seuran kakkosjoukkueessa h\xc3\xa4n pelasi vuosina 2011-2014 60 ottelua tehden 15 maalia. Lyonin edustusjoukkueessa Ligue 1:ss\xc3\xa4 h\xc3\xa4n debytoi marraskuussa 2012 Stade Reimsi\xc3\xa4 vastaan. Kaudella 2013-2014 N'Jie debytoi Eurooppa-liigassa. Avausmaalinsa Ligue 1:ss\xc3\xa4 N'Jie teki syyskuussa 2014 FC Lorientin vieraana. H\xc3\xa4n teki kaudella 2014-2015 30 ottelussa seitsem\xc3\xa4n maalia.\n_START_SECTION_\nMaajoukkueura\n_START_PARAGRAPH_\nN'Jie teki debyyttins\xc3\xa4 Kamerunin jalkapallomaajoukkueessa syyskuussa 2014 Afrikan-mestaruuskarsinnassa Kongon demokraattista tasavaltaa vastaan onnistuen heti maalinteossa. Toisessa maaottelussaan N'Jie teki kaksi maalia. H\xc3\xa4n oli mukana my\xc3\xb6s Afrikan-mestaruuskilpailuissa alkuvuodesta 2015, jossa h\xc3\xa4n pelasi yhdess\xc3\xa4 ottelussa."